Virovitičko-podravska županija

Glazbena škola Milka Kelemena

Slatina, Ulica braće Radića 4

KLASA: 003-06/18-01/5

URBROJ: 2189-71-04/1-18-2

ZAPISNIK

s 14. sjednice Školskog odbora održane 29. svibnja 2018. godine u 14:30 sati u učionici solfeggia Glazbene škole Milka Kelemena

Na sjednici su prisutni:

* iz reda učitelja:

1. Josip Jagušić, član
2. Robert Čavlović, član

* od strane osnivača:

1. Svjetlana Carić, članica
2. Ivan Baltić, član
3. Silvija Mađarić, član

Odsutni članovi Školskog odbora:

1. Darko Špoljarić, član
2. Martina Tepeš, predsjednica - bolovanje.

Ostali prisutni:

* Antonio Brzica, ravnatelj
* Maja Jagić, tajnica, u svojstvu zapisničarke.

Sjednicom predsjedava zamjenica predsjednice Školskog odbora Svjetlana Carić jer je predsjednica Tepeš na bolovanju.

Zamjenica Carić pozdravila je prisutne članove, utvrdila da je prisutna većina članova Školskog odbora te da odbor može donositi pravovaljane odluke.

Zamjenica Carić predložila je sljedeći dnevni red:

1. Prihvaćanje zapisnika s 13. sjednice Školskog odbora
2. Otvaranje područnog odjela u Voćinu
3. Donošenje odluke o postupanju za roditelja učenika koji ne podmiruje obveze plaćanja participacije
4. Razno.

Zamjenica Carić pitala je članove Školskog odbora slažu li se dnevnim redom. Jednoglasno je prihvaćen dnevni red.

1. Prihvaćanje zapisnika s 13. sjednice Školskog odbora

Zamjenica Carić napominje da je Zapisnik s 13. sjednice poslan elektroničkom poštom članovima Školskog odbora zajedno s pozivom. Nije bilo rasprave. Nakon toga dala je na glasanje prihvaćanje Zapisnika s 13. sjednice Školskog odbora (KLASA: 003-06/18-01/4, URBROJ: 2189-71-04/1-18-2 od 22. svibnja 2018. godine). Jednoglasno je prihvaćen Zapisnik s 13. sjednice.

1. Otvaranje područnog odjela u Voćinu

Ravnatelj je upoznao članove Školskog odbora s inicijativom i važnošću otvaranja područnog odjela u Voćinu. Rekao je da su obavljeni sastanci i dogovori s predstavnicima Grada Slatine, Općine Voćin i ravnateljicom Osnovne škole Voćin.

Članovi pozdravljaju ideju otvaranja područnog odjela u Voćinu i širenja Škole. Nastava bih se održavala iz nekoliko predmeta (instrumenata) u Osnovnoj školi Voćin.

Jednoglasno je donesena odluka o otvaranju područnog odjela Glazbene škole u Voćinu.

Slijede ostale pravne procedure oko otvaranja PO.

1. Donošenje odluke o postupanju za roditelja učenika koji ne podmiruje obveze plaćanja participacije

Ravnatelj je ponovno izvijestio članove ŠO s problemom oko nepodmirenja plaćanja participacije jednog roditelja. Dogovorom je zaključena rasprava.

1. Razno

Nije bilo tema za raspravu.

Sjednicu zaključuje zamjenica ŠO u 15:30 sati.